2020. gada Noteikumi Nr.

Rīgā (prot. Nr.            . §)

**Grozījumi Ministru kabineta 2018. gada 20. februāra noteikumos Nr. 95 "Noteikumi par valsts palīdzību dzīvojamās telpas iegādei vai būvniecībai"**

Izdoti saskaņā ar likuma  
"Par palīdzību dzīvokļa jautājumu risināšanā"  
27.1 panta pirmo daļu un [Attīstības finanšu  
institūcijas likuma](https://likumi.lv/ta/id/270323-attistibas-finansu-institucijas-likums) [12.](https://likumi.lv/ta/id/270323-attistibas-finansu-institucijas-likums#p12) panta ceturto daļu

1. Izdarīt Ministru kabineta 2018. gada 20. februāra noteikumos Nr. 95 "Noteikumi par valsts palīdzību dzīvojamās telpas iegādei vai būvniecībai" (Latvijas Vēstnesis, 2018, 38. nr.) šādus grozījumus:

* 1. papildināt 2.punkta pirmo teikumu pēc vārda “izpratnē” ar vārdiem “vai izsniedzot atbalsta programmas “Balsts” subsīdiju saskaņā ar šo noteikumu 6.5 punktu.”

1.2. papildināt 2.punktu ar teikumu: “Garantētājs nodrošina garantiju pieejamību individuālu vai portfeļgarantiju veidā.”

1.3. papildināt trešo punkta ievaddaļu pēc vārdiem “saņemt garantiju” un/vai atbalsta programmas “Balsts” subsīdiju.”

1.4. svītrot 3.punkta ievaddaļā vārdus “un garantētājs izskata garantijas pieteikumu”;

1.5. izteikt 3.punkta 3.2.1.apakšpunktu šādā redakcijā:

“personai, ar kuru kopā dzīvo un kuras apgādībā ir vismaz viens bērns vai ir iestājusies grūtniecība vai bērna vai gaidāmā bērna tēvam (turpmāk – bērna tēvs) un darījuma summa nepārsniedz 250 000 euro;”

1.6. papildināt 3.punktu ar 3.2.3. apakšpunktu šādā redakcijā:

“personai, kas atbilst šo noteikumu 6.5 punkta nosacījumiem un darījuma summa nepārsniedz 250 000 *euro*”;

1.7.papildināt 4.punkta ievaddaļu pēc vārda “garantijas” ar vārdiem “un/vai atbalsta programmas “Balsts” subsīdijas”;

1.8. papildināt 4. un 5.punktu ievaddaļas pēc vārdiem “šādus dokumentus” ar vārdiem “vai informāciju no valsts informācijas sistēmām.”;

1.9. svītrot 4.1. un 5.1.apakšpunktu;

1.10. svītrot 4.4. apakšpunktā vārdu "Latvijā";

1.11. izteikt 4.5. un 4.6. apakšpunktu šādā redakcijā:

"4.5. viena vai divu bērnu dzimšanas apliecības kopijas vai citu dokumentu kopijas, kas apliecina bērna tiesisko statusu, ja persona pretendē uz garantiju atbilstoši šo noteikumu 6.2. apakšpunktam;

4.6. divu vai trīs bērnu dzimšanas apliecības kopijas vai citu dokumentu kopijas, kas apliecina bērna tiesisko statusu, ja persona pretendē uz garantiju atbilstoši šo noteikumu 6.3. apakšpunktam;"

1.12. papildināt noteikumus ar 4.7., 4.8., 4.9. un 4.10. apakšpunktu šādā redakcijā:

"4.7. trīs vai vairāk bērnu dzimšanas apliecības kopijas vai citu dokumentu kopijas, kas apliecina bērna tiesisko statusu, ja persona pretendē uz garantiju atbilstoši šo noteikumu 6.4. apakšpunktam;

4.8. izrakstu no stacionārā vai ambulatorā pacienta medicīniskās kartes, kas apliecina grūtniecības faktu un, kas izdota saskaņā ar normatīvajiem aktiem par medicīnisko dokumentu lietvedības kārtību, ja personai ir iestājusies grūtniecība un tā pretendē uz garantiju atbilstoši šo noteikumu 6.1., 6.2., 6.3. vai 6.4. apakšpunktam;

4.9. datus par ar iedzīvotāju ienākuma nodokli apliekamiem ienākumiem vai citās valstīs gūtiem un ar nodokli apliekamiem ienākumiem, ja persona pretendē uz atbalsta programmas “Balsts” subsīdijas saņemšanu atbilstoši šo noteikumu 6.5 punktā noteiktajam. Šajā punktā minētie dati par ienākumiem atbalsta programmas “Balsts” subsīdijas piešķiršanas dienā nedrīkst būt vecāki par diviem mēnešiem."

4.10. šo noteikumu 4.8.punktā minēto izrakstu un gaidāmā bērna mātes piekrišanu šī izraksta izmantošanai, ja garantijai piesakās gaidāmā bērna tēvs;

1.13. izteikt 6. punktu šādā redakcijā:

"6. Šo noteikumu 3.2.1. apakšpunktā minētajā gadījumā garantijas apmērs ir:

6.1.  10 % no aizdevuma summas, bet ne vairāk kā 10 000 *euro* – personai, ar kuru kopā dzīvo un kuras apgādībā ir viens bērns vai personai, kurai ir iestājusies grūtniecība vai bērna tēvam;

6.2. no 10% līdz 15% no aizdevuma summas, bet ne vairāk kā 15 000 *euro* – personai, ar kuru kopā dzīvo un kuras apgādībā ir divi bērni, vai personai, ar kuru kopā dzīvo un kuras apgādībā ir viens bērns un kurai ir iestājusies grūtniecība vai bērna tēvam;

6.3*.* no 10%līdz 20 % no aizdevuma summas, bet ne vairāk kā 20 000 *euro* – personai, ar kuru kopā dzīvo un kuras apgādībā ir trīs bērni, vai personai, ar kuru kopā dzīvo un kuras apgādībā ir divi bērni un kurai ir iestājusies grūtniecība vai bērna tēvam;

6.4. no 10% līdz 30 % no aizdevuma summas, bet ne vairāk kā 30 000 *euro* – personai, ar kuru kopā dzīvo un kuras apgādībā ir četri vai vairāk bērnu, vai personai, ar kuru kopā dzīvo un kuras apgādībā ir trīs bērni un kurai ir iestājusies grūtniecība vai bērna tēvam.";

1.14. papildināt noteikumus ar 6.1, 6.2, 6.3,6.4 un6.5 punktu šādā redakcijā:

“6.1 Šo noteikumu 6.1. - 6.4. apakšpunktā minētajos gadījumosgarantijas apmērs tiek palielināts par 5%, ja tiek iegādāta dzīvojamā telpa vai ņemts aizdevums mājokļa būvniecībai, kas atbilst “A” ēku energoefektivitātes klasei vai gandrīz nulles enerģijas ēkai saskaņā ar ēku energoefektivitāti regulējošiem normatīvajiem aktiem.

6.2 Portfeļgarantija nodrošina zaudējumu segumu atbilstoši šiem noteikumiem jaunizveidotam aizdevumu portfelim, kuru atbilstoši šo noteikumu nosacījumiem ir izveidojis aizdevējs.

6.3 Šo noteikumu 6.punktā minētajām garantijām zaudējumus nodrošina, nepārsniedzot ierobežoto garantijas summu un ievērojot, ka:

1) ierobežotā garantijas likme ir līdz 20%;

2) ierobežoto garantijas likmi nosaka līgumā ar aizdevēju atbilstoši aizdevēja aizdevumu portfeļa risku novērtējumam, ņemot vērā plānoto neatmaksāto zaudējumu atgūšanas likmi, kuru nosaka, pieņemot, ka atgūtās summas netiek atmaksātas garantētājam.

6.4 Kredītiestāde aizdevumu portfeli veido atbilstoši līdzšinējai kredītpolitikai, visas finansiālās priekšrocības nododot kredītu ņēmējiem, un nodrošina iespēju garantētājam veikt pārbaudes, kā arī sniedz garantētājam pārskatus par programmas īstenošanu. Garantētājs ar Latvijas Finanšu nozares asociācijas starpniecību informē kredītiestādes par iespēju pieteikties finansējumam, kā arī par finansējuma apmēru un kreditēšanas nosacījumiem, kas būs ietverti līgumā ar kredītiestādi. Pieteikties var jebkura kredītiestāde, kas ir tiesīga sniegt kreditēšanas pakalpojumus Latvijā.

6.5 (1) Šo noteikumu 6.3. un 6.4.apakšpunktā minētajām personām, kuru vidējie ienākumi, par kuriem maksājams iedzīvotāju ienākuma nodoklis atbilstoši normatīvajiem aktiem par fizisko personu gūto ienākumu aplikšanu ar nodokli, uz vienu ģimenes locekli iepriekšējo 12 mēnešu laikā kopsummā bruto nepārsniedz 17 000 *euro*, budžetā paredzamā finansējuma ietvaros vienu reizi pieejama atbalsta programmas “Balsts” subsīdija, nepārsniedzot 50% no dzīvojamās telpas iegādes vai būvniecības darījuma summas, šādā apmērā:

1) šo noteikumu 6.3.punktā minētajām personām - 8 000 EUR;

2) šo noteikumu 6.3.punktā minētajām personām, ja mājoklis izpilda prasības gandrīz nulles enerģijas ēkām - 10 000 EUR;

3) šo noteikumu 6.4.punktā minētajām personām - 10 000 EUR;

4) šo noteikumu 6.4.punktā minētajām personām, ja mājoklis izpilda prasības gandrīz nulles enerģijas ēkām - 12 000 EUR.

(2) Šī panta pirmās daļas izpratnē par ģimenes locekļiem uzskatāmi apgādībā esošie bērni un bērna vecāki vai aizbildņi vai aizgādņi.”

(3) Atbalsta programmas “Balsts” subsīdiju var saņemt arī tad, ja aizdevumam nepiešķir garantiju.

1.15. papildināt 10.1.apakšpunktu ar vārdiem “vai informācija no valsts informācijas sistēmām, kas pamato aizņēmēja atbilstību šo noteikumu 4. vai 5. punkta nosacījumiem”

1.16.svītrot 10.3.apakšpunktu;

1.17. izteikt 15. punktu šādā redakcijā:

"15. Aizņēmējam atbilstoši šiem noteikumiem ir tiesības saņemt garantiju atkārtoti, ja iepriekš piešķirtās garantijas saistības ir izbeigušās."

1.18. papildināt noteikumu 23.punktu ar vārdiem:

“un atbalsta programmas “Balsts” īstenošanu.””

1.19. papildināt noteikumus ar 23.1 punktu šādā redakcijā:

“23.1 Portfeļgarantiju gadījumā nepiemēro šo noteikumu 8. un 9.punktu, bet sadarbības līgumos nosaka dokumentu iesniegšanas, garantiju pieteikumu izskatīšanas, lēmumu pieņemšanas, informācijas apmaiņas, garantijas prēmijas apmaksas, kompensāciju izmaksas kārtību un termiņu, līguma termiņu, portfeļgarantijas un garantijas nosacījumus, tai skaitā sasniedzamo aizdevumu portfeļa apjomu, un citus sadarbības nosacījumus.”

1.20. papildināt noteikumus ar 23.2 punktu šādā redakcijā:

“23.2 Garantētājs un aizdevējs sadarbības līgumos nosaka kārtību, kādā garantētājs saņem no aizdevēja anonimizētu informāciju par ģimenēm, kas pieteikušās dalībai programmā, kā arī ieteikumiem programmas uzlabošanai.”

2. Noteikumi stājas spēkā 2020. gada 1. jūlijā.

Ministru prezidents A. K. Kariņš

Ekonomikas ministrs J.Vitenbergs